Diari Oficial de la Generalitat Valenciana


Sumari del DOGV 5568, del 01-08-2007 (2007/8421)

Bases de la convocatòria per a cobrir una plaça de subaltern, mitjançant el sistema de concurs oposició.
--------------------------------------------------------------------------------------------------------

### Dades del document

Número de DOGV
:   5568

Data del DOGV
:   01-08-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/8421


Data del document
:   08-06-2007

Organisme emissor
:   Ajuntament de Gátova

Tipus de document
:   Convocatòria

Descriptors 

:   * Gátova
    * concurs administratiu
    * personal de serveis
    * administració local

Bases de la convocatòria per a cobrir una plaça de subaltern, mitjançant el sistema de concurs oposició. [2007/8421]  
Per Resolució d'Alcaldia de data 7 de maig de 2007, es van aprovar les bases i la convocatòria per a cobrir una plaça de subaltern per a este ajuntament de Gátova (València), per mitjà del sistema de concurs oposició.  
S'adjunten les bases reguladores que regiran la convocatòria:  
Bases generals de la convocatòria  
Primera. Objecte de la convocatòria  
És objecte de les presents bases la provisió en propietat d'una plaça de subaltern, per mitjà del sistema de concurs oposició.  
La plaça esmentada s'inclou en l'oferta pública d'ocupació corresponent a l'exercici de l'any 2006, aprovada per Resolució d'Alcaldia de data 6 d'octubre de 2006, i publicada en el Butlletí Oficial de la Província de València número 254, de data 25 d'octubre de 2006, i en el Boletín Oficial del Estado número 274, de data 16 de novembre de 2006, les característiques de la plaça són:  
Grup: E; classificació: administració general; subescala: subalterna; nombre de vacants: 1; denominació: subalterna.  
La plaça convocada està dotada amb el sou corresponent al grup E, pagues extraordinàries, triennis i la resta de retribucions complementàries legalment establides. Segons la catalogació del lloc les funcions a realitzar seran: atenció al públic, notificació, centraleta, registre, cadastre, bans i la resta de funcions establides legalment.  
Les presents bases es publicaran íntegres en el Butlletí Oficial de la Província, en el Diari Oficial de la Comunitat Valenciana i al tauler d'edictes de l'Ajuntament i l'extracte d'estes en el Boletín Oficial del Estado, en els termes establits en la legislació de règim local. Els successius anuncis es publicaran únicament en el Butlletí Oficial de la Província i al tauler d'edictes de l'Ajuntament de Gátova.  
Segona. Condicions d'admissió d'aspirants  
1. Per a participar en el procés selectiu els aspirants hauran de reunir els requisits següents:  
a) Tindre la nacionalitat espanyola.  
b) Posseir la capacitat funcional per a l'exercici de les tasques.  
c) Tindre complits els 18 anys i no excedir, si és el cas, de l'edat màxima de jubilació forçosa.  
d) No haver sigut separat per mitjà d'expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haja sigut separat o inhabilitat.  
e) Posseir el títol de certificat d'escolaritat o equivalent. En tot cas l'equivalència haurà de ser aportada per l'aspirant per mitjà de certificació expedida a este efecte per l'administració competent en cada cas.  
f) Estar en possessió del permís de conduir B.  
2. El compliment de tots els requisits exigits en les presents bases s'entendrà referit al dia en què concloga el termini de presentació d'instàncies.  
Tercera. Forma i termini de presentació d'instàncies  
Les sol·licituds per a sol·licitar prendre part en les corresponents proves d'accés, en què els aspirants faran constar que reunixen les condicions exigides en les presents bases generals per a la plaça a què s'opte, es dirigiran a l'alcalde president de l'Ajuntament de Gátova, i es presentaran en el registre d'entrada d'este ajuntament o bé per mitjà del procediment que regula l'article 38.4 de la Llei 30/1992, en el termini de 20 dies naturals comptats a partir de l'endemà de la publicació de l'anunci de la convocatòria en el Boletín Oficial del Estado. S'adjuntarà a les sol·licituds:  
- La documentació acreditativa dels mèrits al·legats per l'aspirant en sobre tancat, en original o còpia compulsada.  
- Fotocòpia compulsada del document nacional d'identitat.  
Quarta. Admissió d'aspirants  
Expirat el termini de presentació d'instàncies, l'Alcaldia dictarà una resolució en el termini d'un mes, per la qual declararà aprovada la llista provisional d'admesos i exclosos. En la dita resolució, que es publicarà en el Butlletí Oficial de la Província i al tauler d'edictes de l'Ajuntament, es concedirà un termini de 10 dies hàbils per a esmenes. Així mateix en tal termini els interessats podran presentar qualsevol reclamació pertinent.  
Transcorregut el termini d'esmenes, per l'Alcaldia s'aprovarà la llista definitiva d'aspirants admesos i exclosos, que es publicarà en el Butlletí Oficial de la Província i al tauler d'edictes de l'Ajuntament. En la mateixa publicació es farà constar el dia, hora i lloc en què hauran de realitzar-se totes les proves. Les successives crides i convocatòries, i en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran als locals on s'haja celebrat l'exercici anterior o en els que s'indiquen en l'últim anunci, i bastarà esta exposició, en la data en què s'inicie, com a notificació a tots els efectes. La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores. En la mateixa resolució es farà pública la composició del tribunal.  
Els errors de fet podran esmenar-se en qualsevol moment, d'ofici o a instància dels interessats.  
Els aspirants seran convocats en crida única excepte casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu. L'orde d'actuació dels aspirants en aquells exercicis que no puguen realitzar-se conjuntament es determinarà a criteri del tribunal. El tribunal podrà requerir en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat.  
Cinquena. Tribunal qualificador  
Els òrgans de selecció es constituiran en cada convocatòria i hauran d'estar formats per un nombre imparell de membres, no inferior a cinc, amb els seus respectius suplents.  
Els tribunals qualificadors estaran constituïts per:  
President: el de la corporació o membre d'esta en qui delegue.  
Secretari: el de la corporació o membre d'esta en qui delegue, qui actuarà amb veu i vot.  
- Un representant de l'administració del Govern Valencià, designat per la Direcció General d'Administració Local.  
- Un funcionari de carrera, d'almenys igual o superior categoria a la plaça convocada.  
- Un tècnic amb especialitat en algunes de les matèries que hagen d'exercir-se, amb titulació igual o superior a la categoria de la plaça convocada.  
L'abstenció i recusació dels membres del tribunal serà de conformitat amb els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El tribunal no podrà constituir-se ni actuar sense l'assistència de la meitat més un dels seus membres, titulars o suplents, i sempre que entre ells es trobe el president i el secretari.  
El tribunal estarà facultat per a resoldre els dubtes i les qüestions que puguen suscitar-se durant la realització de les proves i prendre els acords necessaris per a garantir el bon orde del procés selectiu en tot el que no estiga establit en estes bases. Així mateix està facultat per a l'adequada interpretació d'estes.  
Als efectes del que disposa el Reial Decret 462/2002, de 24 de maig, el tribunal que actua en esta prova selectiva tindrà la categoria de tercera de les que s'hi indiquen, respecte de les assistències dels membres del tribunal.  
Sisena. Sistemes de selecció i desenvolupament dels processos  
1. Fase d'oposició.  
Primer exercici teòric: de caràcter eliminatori i obligatori.  
De caràcter escrit i pràctic referit a l'aplicació dels coneixements inherents al lloc de treball, carrers del poble, Parc Natural de la Serra Calderona, cadastre i terme municipal, funcions del lloc de treball del subaltern. La duració d'este exercici serà d'una hora.  
Este exercici es puntuarà 0 a 10, i quedarà eliminat l'aspirant que no aconseguisca la puntuació mínima de 5 punts.  
Segon exercici: de caràcter eliminatori i obligatori.  
Consistirà a realitzar un exercit sobre la guia de carrers de la localitat.  
La duració d'este exercici serà de 30 minuts.  
Este exercit puntuarà de 0 a 10, i quedarà eliminat l'aspirant que no aconseguisca la puntuació mínima de 5 punts.  
Tercer exercici: de caràcter obligatori i eliminatori.  
Consistirà en la realització d'una prova de coneixements referida als continguts del programa temari de les presents bases a través d'un qüestionari de 10 preguntes. La duració d'este exercici serà de 30 minuts.  
Este exercit es puntuarà de 0 a 10, i quedarà eliminat l'aspirant que no aconseguisca la puntuació mínima de 5 punts.  
2. Fase de concurs.  
Amb els aspirants que hagueren superat la fase d'oposició se celebrarà el concurs per a la qual cosa el tribunal qualificador es reunirà als efectes de puntuar els mèrits dels sol·licitants degudament acreditats i de conformitat amb el barem següent:  
1. Experiència professional.  
Per serveis prestats en l'administració local realitzant funcions anàlogues a les del lloc de subaltern: 0,10 punts per cada mes treballat i fins a un màxim de 10 punts.  
2. Cursos de formació i perfeccionament.  
Els cursos de formació i perfeccionament es valoraran fins a un màxim de 4 punts distribuïts de la forma següent:  
Cursos de 20 hores: 1 punt.  
Cursos de 20 a 30 hores: 1,5 punts.  
Cursos de més de 40 hores: 2 punts.  
Es valoraran els cursos que tinguen relació directa amb les funcions a realitzar en la plaça convocada.  
No seran objecte de valoració activitats de naturalesa diferent dels cursos com ara jornades, seminaris, taules redones, debats, trobades, etc.  
Només es valoraran els cursos si estan convocats o organitzats per la universitat, instituts o escoles oficials de formació o altres entitats o centres docents públics o privats, quan estiguen homologats pels instituts o escoles oficials de formació o per la universitat.  
3. Coneixement de valencià.  
El coneixement de valencià es valorarà fins a un màxim de 0,50 punts, d'acord amb la possessió del corresponent certificat expedit o homologat per la Junta Qualificadora de Coneixements de Valencià:  
Certificat de coneixements orals: 0,10 punts.  
Certificat de grau elemental: 0,30 punts.  
Certificat de grau mitjà: 0,40 punts.  
Certificat de grau superior: 0,50 punts.  
Es puntuarà exclusivament el nivell més alt obtingut pel concursant.  
4. Altres titulacions.  
Per estar en possessió Graduat Escolar, FP 1 o equivalent: 0,10.  
Per Batxiller superior, FP 2 o equivalent: 0,25.  
Per estar en possessió de diplomatura: 0,40.  
Per estar en possessió de llicenciatura: 0,50.  
Es puntuarà exclusivament el nivell més alt obtingut pel concursant.  
5. Entrevista personal a fi de valorar la formació general i altres mèrits que el tribunal considere, fins a un màxim de 4 punts.  
ANNEX I  
Temari  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.  
Tema 2. La Corona. Les Corts Generals. El poder judicial. El poder executiu.  
Tema 3. Organització territorial de l'administració general de l'estat. L'administració de la Generalitat Valenciana.  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Fases del procediment administratiu. Notificacions i comunicacions. Registre d'entrada i eixida de documents. Requisits en la presentació de documents.  
Tema 5. El municipi. El terme municipal. La població. L'empadronament. Altres entitats locals.  
Tema 6. Òrgans de govern del municipi. L'alcalde. Els tinents d'alcalde. Els regidors. El Ple de l'Ajuntament. La Junta de Govern Local.  
Tema 7. Règim de funcionament dels òrgans de govern del municipi: sessions. Actes i certificacions d'acords.  
Tema 8. Obligacions i competències dels ajuntaments. Les ordenances municipals: concepte i classes. Les ordenances de l'Ajuntament de Gátova. Els bans de l'Alcaldia. Potestat sancionadora. Procediment sancionador.  
Tema 9. La comunicació humana; el llenguatge com a mitjà de comunicació. Tipus de comunicació: oral, telefònica. Atenció al públic; acollida i informació a l'administrat. Els serveis d'informació administrativa. El correu.  
Tema 10. L'Ajuntament de Gátova, Història i geografia. Cultura, festes i costums. Guia de carrers. Gátova com a municipi turístic.  
Setena. Qualificació  
La qualificació final serà la següent:  
- Sistema de concurs oposició: serà la suma dels punts obtinguts en la fase d'oposició i l'obtinguda en la fase de concurs.  
- En el cas que es produïsca un empat en la puntuació total que afecte aspirants que puguen tindre dret a obtenció de la plaça en propietat convocada, a l'efecte de dirimir-lo es tindrà en compte la major puntuació obtinguda en el primer exercici de la fase d'oposició; si l'empat persistix s'acudirà a la puntuació obtinguda en el segon exercici.  
Huitena. Relació d'aprovats, presentació de documents i nomenament  
Una vegada acabada la qualificació dels aspirants, els tribunals faran pública la relació d'aprovats per orde de puntuació al tauler d'edictes de l'Ajuntament; s'indica que el nombre d'aprovats no podrà sobrepassar el nombre de places vacants convocades. La dita relació s'elevarà al president de la corporació, que resoldrà sobre el nomenament.  
Els aspirants proposats aportaran davant de l'administració, en el termini de 20 dies naturals des que es publiquen al tauler d'edictes de l'Ajuntament, els documents acreditatius de les condicions de capacitat i requisits exigits en la convocatòria.  
Els qui en el termini indicat, i excepte els casos de força major, no presenten la documentació o d'esta es deduïx que no tenen algun dels requisits exigits, no podran ser nomenats, i quedaran anul·lades totes les seues actuacions, sense perjudici de la responsabilitat en què puguen haver incorregut per falsedat en les seues sol·licituds de participació.  
Els qui tingueren la condició de funcionaris públics estaran exempts de justificar les condicions i requisits ja acreditats per a obtindre el seu anterior nomenament, i hauran de presentar únicament certificació del ministeri o organisme de què depenguen, i acreditar la seua condició i la resta de circumstàncies que consten en el seu expedient personal.  
La resolució de nomenament serà adoptada per l'Alcaldia a favor de l'aspirant proposat pel tribunal, qui haurà de prendre possessió o incorporar-se en el termini de sis mesos des de la publicació de la resolució anterior.  
Les presents bases i convocatòria podran ser impugnades de conformitat amb el que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra la convocatòria i les seues bases, que posen fi a la via administrativa, els interessats podran interposar recurs de reposició en el termini d'un mes davant de l'Alcaldia, previ al contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana, a partir de l'endemà de la publicació de les bases (article 46 de la Llei 29/1998, de 13 de juliol, Reguladora de la Jurisdicció Contenciosa Administrativa). No obstant això, els interessats podran interposar qualssevol altres recursos si ho estimen pertinent.  
En el no establit en les bases s'aplicarà la Llei 7/1985, de 2 d'abril, de Bases del Règim Local; el Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local; el Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana; el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana i el Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
Gátova, 8 de juny de 2007.- L'alcalde: Leopoldo Romero Llima.